**დანართი 1**

**უცხო ენის B2 დონეზე ცოდნის განმარტება**

„ევროპაში ენობრივი კომპეტენციის შემფასებელთა ასოციაციის“,

ALTE–ს (Association of Language Testers in Europe) [(www.alte.org)](http://www.alte.org) და CEFRL (Common European Framework of Reference for Languages) (www.languagetesting.com)მიხედვით

ALTE B2 – მესამე დონე (აკადემიური სფერო)

უცხო ენის B2 დონეზე ცოდნის განმარტება „ევროპაში ენობრივი კომპეტენციის შემფასებელთა ასოციაციის“, ALTE–ს (Association of Language Testers in Europe) მიხედვით (www.alte.org) ALTE B2 – მესამე დონე (აკადემიური სფერო). მესამე დონე ითვლება ენის ფლობის საშუალო დონედ. ენის ამ დონეზე მცოდნეს უკვე შეუძლია თავი გაართვას ენის ძირითად სტრუქტურას და გამოიყენოს სხვადასხვა სიტუაციის შესაბამისი კომუნიკაციის სტრატეგიები. იგი ფლობს ფართო ლექსიკას. მოსმენისას და კითხვისას იგი სცილდება ფაქტობრივი ინფორმაციის ცალკეული პუნქტების გაგებას, შეუძლია განასხვავოს ძირითადი და მეორეხარისხოვანი საკითხები, ტექსტის ზოგადი თემა და სპეციფიკური დეტალები. სხვადასხვა ტიპის ტექსტის წერისას მას შეეძლია როგორც არგუმენტის ჩამოყალიბება, ასევე მოვლენების აღწერა და თხრობა. ენის ამ დონეზე მცოდნეს გარკვეულწილად თავისუფლად შეუძლია სხვადასხვა კონტექსტში ენის გამოყენება. მას მეტად აქვს განვითარებული მოქნილობა და უნარი, რათა შეძლოს მოულოდნელ სიტუაციაში რეაგირება და ნაკლებად ეყრდნობა უცვლელ ენობრივ ერთეულებს და მოკლე ფრაზებს. იგი უკვე კარგად ხვდება, როგორ უნდა დაიცვას თავაზიანობის ის ნორმები, რომლებიც ენობრივად არის განსაზღვრული და როგორ უნდა საუბრობდეს ოფიციალურ სიტუაციაში. B2 დონის გამოცდა გამოიყენება იმის დასამტკიცებლად, რომ ამ დონეზე ენის მცოდნე მზად არის შეასრულოს საოფისე სამუშაო და გაიაროს არააკადემიური კურსი იმ ენაზე, რომელსაც სწავლობს (მაგალითად იმ ქვეყანაში, სადაც ამ ენაზე ლაპარაკობენ). ამ დონეზე ენის მცოდნეს უნდა შეეძლოს ენის გამოყენება სამოხელეო, სამდივნო და მენეჯრის პოზიციებზე და ზოგიერთ სფეროში განსაკუთრებით ტურიზმში.

**B2 -ის მიხედვით ენის გამოყენების თვისებრივი ასპექტები შემდეგია:**

|  |  |  |  |  |
| --- | --- | --- | --- | --- |
| დიაპაზონი | სიზუსტე | გაბმულობა | ინტერაქცია | კოჰეზია |
| აქვს საკმაო ლექსიკური მარაგი, რათა შეძლოს გასაგებად და გაბმულად, რთული სინტაქსური კონსტრუქციებით, წყვეტის (სიტყვების ძებნის) გარეშე გამოხატოს თვალსაზრისი. | ავლენს გრამატიკის ცოდნის  საკმაოდ მაღალ დონეს, არ უშვებს შეცდომებს, რომლებიც იწვევენ გაუგებრობას და თავადვე ასწორებს საკუთარი შეცდომების დიდ ნაწილს. | შეუძლია გაბმულად ისაუბროს საშუალო ტემპით, დასაშვებიამცირე შეფერხება გამოთქმების ‘შერჩევისას’ და იშვიათად გრძელი პაუზის გამოყენება. | შეუძლია წამოიწყოს დისკუსია, დაიცვას რიგითობა და დაასრულოს საუბარი, როდესაც ჩათვლის საჭიროდ, თუმცა შეიძლება ამ პროცესში დაუშვას შეცდომები. შეუძლია წამოიწყოს და წარმართოს დისკუსია მისთვის ნაცნობ საკითხებზე, ა.შ.  | შეუძლია კოჰეზიური საშუალებების შეზღუდული რაოდენობის გამოყენება და გასაგები, კოჰერენტული დისკურსის ჩამოყალიბება, თუმცა დასაშვებია გარკვეული შეცდო-მებიც. |

**მოსმენა** შემსწავლელს შეუძლია სალიტერატურო ნორმების ფარგლებში მეტყველების (ცოცხალი თუ ჩანაწერი) გაგება მისთვის ნაცნობ ან უცნობ თემებზე პირადი, საზოგადოებრივი, საგანმანათლებლო და პროფესიული სფეროებიდან. მხოლოდ ძლიერ ფონურ ხმაურმა ან არასწორად აგებულმა დისკურსმა ან/და რთულ იდიომატურ ერთეულთა გამოყენებამ შეიძლება იქონიოს გავლენა ნათქვამის გაგებაზე. შემსწავლელს შეუძლია გაიგოს ლექცია მისთვის ნაცნობ თემაზე, ასევე შინაარსობრივად და ენობრივად რთული მოხსენების ძირითადი არსის გაგება, თუკი ამ მოხსენების თემატიკა მისთვის გარკვეულწილად ცნობილია. შემსწავლელს შეუძლია გაიგოს მიმდინარე აქტუალურ მოვლენებზე ტელე/რადიო გადაცემების ძირითადი შინაარსი. შემსწავლელს შეუძლია გაიგოს ჩვეულებრივი ტემპით წარმოთქმული განცხადება აბსტრაქტულ თემებზე.

**კითხვა** შემსწავლელს შეუძლია კონკრეტულ და აბსტრაქტულ თემებზე შექმნილი კომპლექსური ტექსტების მთავარი აზრის გაგება; შეუძლია იკითხოს დამოუკიდებლად, შეცვალოს და მიუსადაგოს კითხვის სტილი და ტემპი ტექსტის ტიპსა და კითხვის მიზანს, სწორად შეარჩიოს და გამოიყენოს შესაბამისი დასამოწმებელი წყაროები. აქვს ფართო და აქტიური ლექსიკური მარაგი, მაგრამ შეიძლება შეექმნას პრობლემა იშვიათად გამოყენებული იდიომების დეკოდირებისას. შეუძლია წაიკითხოს და კარგად აღიქვას საკუთარ ინტერესებთან ან სპეციალობასთან დაკავშირებული კორესპოდენციის ძირითადი აზრი; სწრაფად ამოიცნოს ახალი ამბების შინაარსი და მნიშვნელობა; შეუძლია გაიგოს გრძელი, რთული მითითებების არსი საკუთარი სპეციალობის ფარგლებში, ცალკეულ შემთხვევებში საჭირო ხდება რთული მონაკვეთების განმეორებით გადაკითხვა ან ლექსიკონის დახმარება. შეუძლია მოიძიოს ინფორმაცია, აღიქვას საკუთარი სპეციალობის სპეციფიკური წყაროების ძირითადი აზრი; ლექსიკონზე დაყრდნობით და ტერმინოლოგიის საკუთარი ინტერპრეტაციის დასადასტურებლად შეუძლია გაიგოს სამეცნიერო სტატიების აზრი მეცნიერების სხვა მიმართულებებიდანაც; შეუძლია წაიკითხოს სტატიები და მოხსენებები, რომლებიც გამოხატავენ გარკვეული თანამედროვე პრობლემის შესახებ ავტორის აზრს.

**საუბარი** შემსწავლელს აქვს სპონტანურად და თავისუფლად კონტაქტში შესვლის უნარი, ისე რომ უცხოენოვან მოსაუბრესთან დიდი ძალისხმევის გარეშე ორმხრივად კარგად წარიმართოს საუბარი. შემსწავლელს აქვს ფართო სპექტრის თემებზე გასაგებად და დეტალურად საუბრის, აქტუალურ საკითხზე საკუთარი პოზიციის გამოხატვისა და სხვადასხვა შესაძლებლობების, პრიორიტეტებისა და ნაკლოვანებათა განმარტების უნარი. შემსწავლელმა შესაძლოა წინადადების აგებისას დაუშვას უმნიშვნელო შეცდომები, რომელთა აღმოფხვრა თვითონვე შეუძლია.

**წერა**  შემსწავლელს შეუძლია დაწეროს წერილი, ესე, რომელშიც გამოკვეთს მოვლენებისადმი პირად დამოკიდებულებას და აღწერს პირად გამოცდილებას. შეუძლია შექმნას გასაგები, დეტალური ინფორმაციის შემცველი, სტრუქტურირებული ტექსტი მისთვის საინტერესო საკითხზე, გადასცეს ინფორმაცია ან დაასაბუთოს საკუთარი დადებითი ან უარყოფითი თვალსაზრისი გარკვეული პრობლემის შესახებ. შემსწავლელს შეუძლია სხვადასხვა წყაროდან მომდინარე ინფორმაციისა და არგუმენტების შეფასება და მათი სინთეზის საშუალებით ტექსტის დაწერა.

B2 დონის შესაბამისი სერტიფიკატების და ქულების ნუსხა

|  |  |
| --- | --- |
| გერმანული ენა | Goethe - Zertifikat B2 |
| Deutsches Sprachdiplom (DSD)  |
| TestDaF-Niveaustufe 3\* (TDN 3) |
| DSH 1  |
| UNIcert II |
| telc B2 |
| ინგლისური ენა | **TOEFLPaper** | **TOEFLCBT** | **TOEFLIBT** | **IELTS** |  **FCE** | **CERTUS** |
| 513 - 547 | 183 - 210 | 65 - 78 | 5.5 – 6.5 | 161 -180 | 72 -88,25 |
| ფრანგული ენა | Diplôme d’Etudes en Langue Française DELF B2 (51-დან) |

ინგლისური, გერმანული და ფრანგული ენების B2 (ALTE/CEFR) დონეზე ცოდნის დამადასტურებელი სერტიფიკატები (ვადიანი/უვადო) ათავისუფლებს კანდიდატს შესაბამის ენაში გამოცდიდან. სერტიფიკატის აღიარება და გამოცდიდან გათავისუფლება ხორციელდება თსუ ენების შემსწავლელი ცენტრის მიერ.

ამ ენებში გამოცდიდან ასევე თავისუფლდებიან კანდიდატები, რომელთაც მაგისტრატურის ან დოქტორანტურის საფეხური გავლილი აქვთ ინგლისურ, გერმანულ ან ფრანგულ ენაზე ბოლო 2 წლის განმავლობაში. შესაბამის პროცედურას უზრუნველყოფს და გადაწყვეტილებას იღებს ფაკულტეტის ხარისხის უზრუნველყოფის სამსახური.

**უცხო ენის C1 დონეზე ცოდნის განმარტება**

„ევროპაში ენობრივი კომპეტენციის შემფასებელთა ასოციაციის“,

 ALTE–ს (Association of Language Testers in Europe) [(www.alte.org)](http://www.alte.org) და CEFRL (Common European Framework of Refernce for Languages) (www.languagetesting.com)მიხედვით

**C1 ზოგადი დახასიათება**

C1 დონე შეესაბამება ენის ფლობის უმაღლეს დონეს და გულისხმობს სამსახურსა და სწავლასთან დაკავშირებული რთული დავალებების ეფექტურ გადაჭრას. უფრო დაწვრილებით, CEFRL მიხედვით, C1 დონე გულისხმობს:

დიდი ზომის, რთული ტექსტების გაგებას და სრულყოფილად აღქმას, სიღრმისეული, იმპლიციტური ინფორმაციის დეკოდირებას. აზრის სპონტანურ და ძალდაუტანებელ გამოხატვას, კონტექსტისათვის შესაბამისი გამონათქვამის შერჩევას შესამჩნევი შეყოვნების გარეშე. ენის ეფექტურ გამოყენებას სოციალური, აკადემიური და პროფესიული მიზნებისათვის. ადვილად გასაგები, კარგად სტრუქტურირებული, დეტალიზებული ტექსტის შექმნის უნარს რთულ და კომპლექსურ თემებზე, რომელიც დაფუძნებული იქნება მართებულ და ადეკვატურ ტექსტის მაორგანიზებელ ერთეულებზე, მაკავშირებლებსა და კოჰეზიურ საშუალებებზე.

**მოსმენა**

შემსწავლელს შეუძლია გაიგოს ვრცელი საუბარი აბსტრაქტულ, რთულ, მისთვის ნაკლებად ცნობილ თემებზე, თუმცა შეიძლება დასჭირდეს გარკვეული დეტალების დაზუსტება, მით უფრო, თუ მოსაუბრის აქცენტი მისთვის ნაკლებად ცნობილია; შემსწავლელი ფლობს იდიომატური და კოლოკვიალური გამოთქმების დიდ რაოდენობას და გრძნობს რეგისტრის ცვალებადობას. მას შეუძლია რთული ტექნიკური ინფორმაციის აღმა და გაგება, რთული და დიდი მოცულობის მხატვრული თუ არამხატვრული ტექსტები და მათი სტილური თავისებურებები; ასევე კონკრეტული ინფორმაციის გაგება საზოგადოებრივ ადგილებში მიწოდებული განცხადებებიდან ხმაურისა და ცუდი სმენადობის მიუხედავად; ტელე- და რადიოგადაცემების/სხვადასხვა პროგრამის/ფილმების მცირე ნიუანსების თითქმის თავისუფლად გაგება ენის არასტანდარტული გამოყენების პირობებშიც კი. შემსწავლელს დაუბრკოლებლად შეუძლია გაიგოს რთული მსჯელობა ჯგუფური განხილვის/დისკუსიის დროს, იმ შემთხვევაშიც კი, როდესაც თემა მისთვის უცნობია. შემსწავლელს შეუძლია გაიგოს სხვადასხვა სახისა და შინაარსის ტექსტები, მათ შორის ისეთებიც, რომლებიც არასალიტერატურო ენითაა წარმოთქმული ან შეიცავს უცხო ტერმინოლოგიას.

**კითხვა**

შემსწავლელს შეუძლია დაწვრილებით გაიგოს დიდი მოცულობისა და რთული მხატვრული თუ არამხატვრული ტექსტი/ვრცელი ინსტრუქცია იმის მიუხედავად, მიეკუთვნება თუ არა ისინი მისი ინტერესების/პროფესიული საქმიანობის სფეროს. ცალკეულ შემთხვევებში საჭირო ხდება რთული მონაკვეთების გამეორებით გადაკითხვა ან ლექსიკონის დახმარება. შემსწავლელს შეუძლია ყველა სტილის (არქაული ფორმების ჩათვლით) წერილობითი კომუნიკაციის შედეგად წარმოქმნილი ენობრივი ერთეულის გაგება და სწორი ინტერპრეტაცია. ასევე, შეუძლია სწორად გაიგოს ვრცელი, რთული ტექსტი სოციალურ, პრო­ფე­­­­­სი­ულ და ზოგადსამეცნიერო პრობლემებზე; კერძოდ, აღიქვას ურთიერთ­დამოკი­დებუ­ლ­ებ­­ებისა და თვალსაზრისების ფარული და ექსპლიციტური ნიუანსები.

**მეტყველება**

შემსწავლელს შეუძლია საკუთარი აზრის გამოხატვა თავისუფლად, მოუმზადებლად, ზედმეტი ძალისხმევის გარეშე. იგი ფლობს მრავალფეროვან ლექსიკურ საშუალებებს, რომელიც აძლევს საშუალებას სიტყვა ხატოვნად ახსნას ან მისი განმარტებით/სინონიმით ჩაანაცვლოს, ეფექტურად გამოიყენოს სხვადასხვა იუმორისტული და სტილისტური ხერხი; ზოგჯერ რთულ თემატიკას შეუძლია დააბრკოლოს საუბრის დონის შესაფერის დონეზე წარმართვა. შემსწავლელს შეუძლია სპეციფიკური დებულებების კრიტიკული ანალიზი; საუბარი/პრეზენტაცია/მოხსენება ამ დებულების სხვადასხვაგვარ განვითარებაზე ადეკვატურ მაგალითებზე დაყრდნობითა და მსჯელობით; პრეზენტაცია რთულ თემაზე. შეუძლია სხარტად და თავისუფლად უპასუხოს შეკითხვებს და ადეკვატურად იმოქმედოს იმ შემთხვევაშიც, თუ მას საუბარს შეაწყვეტინებენ; შეუძლია დიალოგის წარმართვაც. იგი მუდმივად იცავს გრამატიკული სისწორის დონისათვის შესაფერის გრამატიკულ ნორმებს; იშვიათად უშვებს შეცდომებს, ხოლო შეცდომის დაშვები სშემთხვევაში, სწრაფადვე ასწორებს მას. მას ასევე შეუძლია შინაარსის სიზუსტის დაცვისათვის სწორი მახვილისა და ინტონაციის გამოყენება.

**წერა**

შემსწავლელს შეუძლია კარგად სტრუქტურირებული, ორგანიზებული, ნათლად ფორმულირებული ტექსტის დაწერა განსხვავებული, დონის შესაფერისი ადეკვატური ენობრივი საშუალებისა თუ კონტექსტისათვის რელევანტური სტილისა და რეგისტრის გამოყენებით, მაგალითებისა და არგუმენტების მოშველიებით. შემსწავლელს ასევე შეუძლია მკაფიოდ და ზუსტად გამოხატოს საკუთარი აზრი არაოფიციალური სტილის/რეგისტრის ტექსტებსა თუ პირად წერილებში, სწორად შეარჩიოს და გამოიყენოს ენობრივი მასალა სხვადასხვა განწყობის, ემოციისა და მინიშნებების გადმოსაცემად. დასაშვებია მცირე უზუსტობები.

C 1 დონის შესაბამისი სერტიფიკატების და ქულების ნუსხა

|  |  |
| --- | --- |
| გერმანული ენა | Goethe - Zertifikat C1 |
| Deutsches Sprachdiplom (DSD) Stufe 2 (C 1) |
| TestDaF- Niveaustufe 4 (TDN 4) |
| DSH 2  |
| UNIcert III |
| telc C1  |
| ინგლისური ენა | **TOEFLPaper** | **TOEFLCBT** | **TOEFLIBT** | **IELTS** |  **CAE** | **CERTUS** |
| 590 - 637 | 243 - 270 | 82 - 90 | 7 - 8 | 181-200 | 88,25-100 |
| ფრანგული ენა | Diplôme d’Etudes en Langue Française DALF C1 (51-დან) |

ინგლისური, გერმანული და ფრანგული ენების C1 (ALTE/CEFR) დონეზე ცოდნის დამადასტუ­რე­­ბელი სერტიფიკატები (ვადიანი/უვადო) ათავისუფლებს კანდიდატს შესაბამის ენაში გამოც­დი­დან. სერტიფიკატის აღიარება და გამოცდიდან გათავისუფლება ხორციელდება თსუ ენე­ბის შემსწავლელი ცენტრის მიერ.

ამ ენებში გამოცდიდან ასევე თავისუფლდებიან კანდიდატები, რომელთაც მაგისტრატურის ან დოქტორანტურის საფეხური გავლილი აქვთ ინგლისურ, გერმანულ ან ფრანგულ ენაზე ბოლო 2 წლის განმავლობაში. შესაბამის პროცედურას უზრუნველყოფს და გადაწყვეტილებას იღებს ფაკულტეტის ხარისხის უზრუნველყოფის სამსახური.